CELEX: 32017R1465
Language: da
Date: 2017-08-09 00:00:00
Title: Kommissionens gennemførelsesforordning (EU) 2017/1465 af 9. august 2017 om tarifering af visse varer i den kombinerede nomenklatur

12.8.2017   
               
               
                  DA
               
               
                  Den Europæiske Unions Tidende
               
               
                  L 209/5
               
            KOMMISSIONENS GENNEMFØRELSESFORORDNING (EU) 2017/1465
      af 9. august 2017
      om tarifering af visse varer i den kombinerede nomenklatur
      EUROPA-KOMMISSIONEN HAR —
      under henvisning til traktaten om Den Europæiske Unions funktionsmåde,
      under henvisning til Europa-Parlamentets og Rådets forordning (EU) nr. 952/2013 af 9. oktober 2013 om EU-toldkodeksen (1), særlig artikel 57, stk. 4, og artikel 58, stk. 2, og
      ud fra følgende betragtninger:
      
                  (1)
               
               
                  For at sikre en ensartet anvendelse af den kombinerede nomenklatur, der er knyttet som bilag til Rådets forordning (EØF) nr. 2658/87 (2), bør der vedtages bestemmelser vedrørende tariferingen af de i bilaget omhandlede varer.
               
            
                  (2)
               
               
                  Ved forordning (EØF) nr. 2658/87 er der fastsat almindelige tariferingsbestemmelser vedrørende den kombinerede nomenklatur. Disse bestemmelser finder også anvendelse ved fortolkningen af enhver anden nomenklatur, der helt eller delvis er baseret på den kombinerede nomenklatur, eller som tilføjer yderligere underopdelinger, og som er fastlagt på grundlag af specifikke EU-forskrifter med henblik på anvendelsen af tarifmæssige eller andre foranstaltninger vedrørende samhandelen med varer.
               
            
                  (3)
               
               
                  Ifølge de almindelige bestemmelser bør varerne i kolonne 1 i tabellen i bilaget tariferes under den KN-kode, der er anført i kolonne 2, ud fra den begrundelse, der er anført i kolonne 3.
               
            
                  (4)
               
               
                  Det er hensigtsmæssigt, at bindende tariferingsoplysninger, der er meddelt vedrørende varer, som er omfattet af denne forordning, men som ikke er i overensstemmelse hermed, i en vis periode fortsat kan påberåbes af modtageren, jf. artikel 34, stk. 9, i forordning (EU) nr. 952/2013. Denne periode bør fastsættes til tre måneder.
               
            
                  (5)
               
               
                  Foranstaltningerne i denne forordning er i overensstemmelse med udtalelse fra Toldkodeksudvalget —
               
            VEDTAGET DENNE FORORDNING:
      Artikel 1
      De varer, der er anført i kolonne 1 i tabellen i bilaget, tariferes i den kombinerede nomenklatur under den KN-kode, der er anført i kolonne 2 i tabellen.
      Artikel 2
      Bindende tariferingsoplysninger, som ikke er i overensstemmelse med denne forordning, kan fortsat påberåbes i henhold til artikel 34, stk. 9, i forordning (EU) nr. 952/2013 i en periode på tre måneder fra denne forordnings ikrafttræden.
      Artikel 3
      Denne forordning træder i kraft på tyvendedagen efter offentliggørelsen i Den Europæiske Unions Tidende.
      
         Denne forordning er bindende i alle enkeltheder og gælder umiddelbart i hver medlemsstat.
         Udfærdiget i Bruxelles, den 9. august 2017.
         
            
               På Kommissionens vegne
            
            
               For formanden
            
            Stephen QUEST
            
               Generaldirektør
            
            
               Generaldirektoratet for Beskatning og Toldunion
            
         
      
      
         (1)  EUT L 269 af 10.10.2013, s. 1.
      
         (2)  Rådets forordning (EØF) nr. 2658/87 af 23. juli 1987 om told- og statistiknomenklaturen og Den Fælles Toldtarif (EFT L 256 af 7.9.1987, s. 1).
      
         BILAG
         
                     Varebeskrivelse
                  
                  
                     Tarifering
                     (KN-kode)
                  
                  
                     Begrundelse
                  
               
                     (1)
                  
                  
                     (2)
                  
                  
                     (3)
                  
               
                     Anordningen (en såkaldt »trådløs opladningsplade«) består af en adapter med et kabel på ca. 180 cm og en opladningsplade. Kablet har en stikforbindelse til opladningspladen. Pladen har en cirkulær form, en højde på ca. 8 mm, en diameter på ca. 80 mm og en vægt på 51 g.
                     Adapteren omformer (ensretter) vekselstrøm (240 V) til jævnstrøm (12 V) og sender den til pladen. I pladen omformes (vekselrettes) jævnstrømmen til vekselstrøm, og vekselstrømmen omformes da til et magnetfelt.
                     Anordningen er beregnet til trådløs opladning af apparater. Både pladen og apparatet, der oplades, er udstyret med »Qi«-teknologi, som er standarden for trådløs opladning af apparater. Den trådløse opladning foregår via et elektromagnetisk felt.
                     Se billede (*1).
                  
                  
                     8504 40 90 
                  
                  
                     Tarifering i henhold til almindelig tariferingsbestemmelse 1, 3 c) og 6 vedrørende den kombinerede nomenklatur og teksten til KN-kode 8504 , 8504 40  og 8504 40 90 .
                     Anordningens funktioner (ensretning, vekselretning og omformning af strøm til et elektromagnetisk felt) er omfattet af underpos. 8504 40 . Tarifering under underposition 8504 50  er derfor udelukket.
                     Tarifering under KN-kode 8504 40 30  som statiske omformere af den art, der anvendes sammen med telekommunikationsapparater, automatiske databehandlingsmaskiner og enheder dertil, er udelukket, da veksel- til jævnstrømsadapteren er beregnet til at fungere som strømforsyning til en række forskellige elektriske apparater.
                     Da hverken ensretning, vekselretning eller omformning af strøm til et elektromagnetisk felt er karaktergivende for anordningen, tariferes den i henhold til almindelig tariferingsbestem melse 3 c).
                     Anordningen skal derfor tariferes under KN-kode 8504 40 90  som andre statiske omformere.
                  
               
            
         
            (*1)  Billedet er kun vejledende.